
Nr.  9123/26.09.2022                                                                                                                        
REFERAT DE APROBARE

a proiectului de hotărâre privind modificarea și completarea Hotărârii Consiliului Local nr. 66 din 21.04.2022 pentru aprobarea depunerii proiectului „Curcubeul multiculturalității în zona Timiș Torontal Bârzava”, în cadrul apelului de proiecte M7/6B – 3/2022 – apel lansat de G.A.L. Timiș Torontal Bârzava.
În cadrul PROGRAMULUI NAŢIONAL DE DEZVOLTARE RURALĂ 2014 – 2020, program finanțat de Uniunea Europeană și Guvernul României prin FONDUL EUROPEAN AGRICOL PENTRU DEZVOLTARE RURALĂ, Măsura 7 / 6B – “INTEGRAREA MINORITĂȚILOR PRIN CULTURĂ ȘI TRADIȚII” se finanțează proiecte a căror obiective specifice cuprind cel puțin următoarele aspecte:
- Păstrare datinilor, obiceiurilor, tradiţiilor şi a culturii pentru fiecare minoritate existentă în teritoriul GAL;

- Promovarea caracterului multietnic, de convieţuire şi toleranţă al teritoriului GAL; 

- Implicarea tuturor minorităţilor în viaţa civică.

Aşa cum reiese din analiza diagnostic și analiza SWOT, a strategiei GAL, teritoriul cuprins de Timiș Torontal Bârzava este caracterizat de o diversitate multietnică şi multiculturală a etniilor care trăiesc în armonie (cel puțin 11 etnii-maghiari - 6,09%, romi - 3,44%, ucrainieni - 0,71%, germani - 1,43%, sârbi - 1,56%, slovaci - 0,98%, bulgari - 1,14%, croaţi - 0,11%, italieni - 0,01%, cehi - 0,04% şi alte etnii - 0,03%.), rezultând un procent cumulat de 15,54 % de minorităţi. Pentru anumite etnii există forme de organizare locală de reprezentare a minorităţilor, ca asociații care să le reprezinte la nivel local.
În urma celor expuse, am inițiat proiectul de hotărâre privind modificarea și completarea Hotărârii Consiliului Local nr. 66 din 21.04.2022 pentru aprobarea depunerii proiectului „Curcubeul multiculturalității în zona Timiș Torontal Bârzava”, în cadrul apelului de proiecte M7/6B – 3/2022 – apel lansat de G.A.L. Timiș Torontal Bârzava.

